***ОБЩИНСКА ИЗБИРАТЕЛНА КОМИСИЯ-ХАРМАНЛИ***

**ПРОТОКОЛ №25**

**от проведено заседание на ОИК - Харманли на** 13.10.2023 г.

 Днес, **13.10.2023** година в 17.00 часа се проведе заседание на назначената с Решение на ЦИК №2126-МИ от 30.08.2023 г. ОИК-Харманли - за провеждане на изборите за общински съветници и за кметове на 29.10.2023 година. Присъстваха: Пенка Вълчева Каснакова-Димитрова, Теодора Петрова Димитрова ,Станислав Михов Желев ,Силвия Георгиева Георгиева , Кристиян Добрев Рангелов ,Кезим Мустафов Юсеинов , Галя Христова Аспарухова , Силвия Руменова Кирилова , Пенка Желева Георгиева ,Илиана Тодорова Велинова.

 Присъстват 10 члена на комисията ,отсъства 1- Диана Костадинова Митева .

 Налице е необходимият кворум и заседанието се проведе при следния дневен ред :

1. Поправка на техническа грешка в Решение №99-МИ/12.10.2023 г. на ОИК-Харманли, относно Промяна в състава на СИК на коалиция БСП ЗА БЪЛГАРИЯ с вх.№73 от 12.10.2023г..
2. Жалба с вх.№4/13.10.2023г. от коалиция Продължаваме Промяната-Демократична България относно открити нарушения при разпространението на агитационни материали на територията на град Харманли.

Присъствали: 10, гласували „за“ – 10: Пенка Вълчева Каснакова-Димитрова, Теодора Петрова Димитрова ,Станислав Михов Желев ,Силвия Георгиева Георгиева , Кристиян Добрев Рангелов ,Кезим Мустафов Юсеинов , Галя Христова Аспарухова , Силвия Руменова Кирилова , Пенка Желева Георгиева ,Илиана Тодорова Велинова.

Против – няма.

**РЕШЕНИЕ**

**№101-МИ**

 **ОТНОСНО:** Поправка на техническа грешка в Решение №99-МИ/12.10.2023 г. на ОИК-Харманли, относно Промяна в състава на СИК на коалиция БСП ЗА БЪЛГАРИЯ с вх.№73 от 12.10.2023г..

 След извършена служебна проверка , ОИК-Харманли констатира грешка, а именно: в резултат на погрешно записано в предложението за промяна име ,в Решение №99-МИ/12.10.2023 г. на ОИК-Харманли, в едно от имената на предложените лица за замяна е допусната следната техническа грешка , а именно :записаният в СИК 263300006 член за назначаване –Емил Тончев Тончев , следва да бъде: Емил Тончев Тонев.

 На основание чл.87, ал.1, т.1 от ИК, ОИК - Харманли

**РЕШИ:**

Допуска поправка на техническа грешка в Решение №99-МИ/12.10.2023 г. на ОИК-Харманли, като в посоченото решение, следва да се чете името:

Емил Тончев Тонев

**Решението** да бъде публикувано незабавно на интернет страницата на ОИК-Харманли и поставено на общодостъпно място на таблото.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**РЕШЕНИЕ**

**№102-МИ**

**ОТНОСНО**: Жалба с вх.№4/13.10.2023г. от коалиция Продължаваме Промяната-Демократична България относно открити нарушения при разпространението на агитационни материали на територията на град Харманли.

 Общинска избирателна комисия - Харманли разгледа постъпила жалба с вх. № 4 от 13.10.2023 г. по входящия Регистър на жалбите на ОИК-Харманли, подадена от Стоян Живков Желев, в качеството му на кандидат за общински съветник от коалиция Продължаваме Промяната-Демократична България.

 В жалбата са изтъкнати нарушения при разпространението на агитационни материали на територията на град Харманли, изразяващи се в разлепени агитационни материали на „АВТОГАРА ХАРМАНЛИ-СПИРКАТА“. Твърди се ,че същото представлявало нарушение на ИК и заповед РД-945 от 21.09.2023г. на кмета на община Харманли. Твърди се ,че на въпросните агитационни материали ,предмет на жалбата е изобразен герб и българското знаме .

 При служебно извършена проверка и след направен снимков материал, ОИК-Харманли установи, че  депозираната  жалбата за нарушение на правилата за предизборна агитация е основателна за поставен агитационен материал/плакати/ на спирката на автогара Харманли, на двете й страни и същите съдържат знамето на Република България .Същите агитационни материали (плакати) са поставени в нарушение на  издадената Заповед РД-945 от 21.09.2023г. на кмета на община Харманли ,която регламентира конкретно местата и терените ,на които е разрешено поставянето на агитационни материали, както и забраните. В случая е допуснато нарушение на разпоредбата на чл.183, ал.3 и ал.4 от Изборния кодекс, като поставените в нарушение на тези разпоредби агитационни материали следва да бъдат премахнати от кмета на Община Харманли.

 Така мотивирайки се от гореизложеното на основание чл.87, ал.1, т.22 от ИК ,Общинска избирателна комисия-Харманли

**РЕШИ:**

 **Приема за основателна жалба**с вх. № 4 от 13.10.2023 г. по Регистъра на жалбите на ОИК-Харманли, подадена от Стоян Живков Желев, в качеството му на кандидат за общински съветник от коалиция Продължаваме Промяната-Демократична България.

 **Указва на Кмета на община Харманли**  незабавно да премахне агитационните материали поставени в нарушение на чл.183, ал.3 и ал.4 от ИК, а именно на спирката на автогара Харманли.

 Препис от настоящото Решение на ОИК-Харманли да се изпрати на ИД Кмет на Община Харманли.

 **Решението** да бъде публикувано незабавно на интернет страницата на ОИК-Харманли и поставено на общодостъпно място на таблото.

 **Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**ПЕНКА КАСНАКОВА-ДИМИТРОВА**

***Председател на ОИК***

**КЕЗИМ ЮСЕИНОВ**

***Секретар на ОИК***